Държавен вестник, бр. 45, 2012 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  45
ността или с услугата от обществен интерес, 
чието настъпване или изменение би довело до 
нарушаване на баланса;
10. правата и задълженията на страните, 
условията и сроковете за тяхното изпълнение;
11. условията и реда за застраховане на 
обекта, с който се извършва дейността от об­
ществен интерес, и на обектите, предоставени 
за извършване на допълнителна стопанска 
дейност и/или предоставяне на допълнителни 
услуги извън дейността от обществен интерес;
12. техническите спецификации;
13. условията и реда за ползване на подиз­
пълнители;
14. условията и реда за извършване на отчет­
ност и контрол на изпълнение на задълженията 
на частния партньор; 
15. гаранциите за изпълнение на договора и 
отговорностите за неизпълнение, включително 
неустойки;
16. условията и реда за изменение на дого­
вора в съответствие с раздел ІV;
17. реда за предсрочно прекратяване на 
договора при основанията по раздел V;
18. последиците от прекратяването на до­
говора.
(2) Неразделна част от договора за ПЧП е 
финансово-икономическият модел, предложен 
с офертата на участника, определен за частен 
партньор.
Чл. 45. (1) При изпълнение на договора за 
ПЧП се осъществяват мониторинг и контрол 
на изпълнението на задълженията на страните, 
както и одит на частния партньор.
(2) Страните по договора за ПЧП са длъжни 
да осигурят водене и съхраняване на докумен­
тацията и защита на информацията във връзка 
с изпълнението на договора.
(3) Частният партньор осигурява публичност 
за изпълнението на договора за ПЧП.
Чл. 46. (1) При изпълнение на договора за 
ПЧП частният партньор има правата на въз­
ложител по смисъла на Закона за устройство 
на територията и в случаите, когато дейността 
от обществен интерес се осъществява с обект, 
собственост на държавата, общината или пуб­
личноправната организация.
(2) При изпълнение на договора за ПЧП 
частният партньор може да ползва подизпъл­
нители, които са посочени в офертата. Когато 
посочен в офертата подизпълнител трябва да 
бъде заменен или възникне необходимост от 
ползване на друг, частният партньор избира 
новия подизпълнител чрез процедура по Закона 
за обществените поръчки.
Чл. 47. (1) В договора за ПЧП се описва 
състоянието на обекта, с който се извършва 
дейността от обществен интерес към датата на 
сключване на договора.
(2) Когато дейността от обществен интерес 
се извършва с обект, собственост на публичния 
партньор, с договора се определят изисквани­
ята относно състоянието, в което обектът се 
връща на публичния партньор след изтичане 
на срока на договора.
(3) Когато дейността от обществен интерес 
се извършва с обект, собственост на частния 
партньор, с договора може да се уговори 
прехвърляне на правото на собственост върху 
държавата, общината или публичноправната 
организация, като се определят условията, редът 
и сроковете за това.
Чл. 48. (1) Когато предоставянето на фи­
нансова подкрепа попада в обхвата на Закона 
за държавните помощи и не е освободено от 
задължението за уведомяване по чл. 7, ал. 1 от 
същия закон, договорът за ПЧП влиза в сила 
след постановяване на положително решение 
от Европейската комисия за съвместимост с 
Общия пазар.
(2) Когато предоставянето на финансова 
подкрепа представлява помощ, попадаща в 
обхвата на групово освобождаване, договорът 
за ПЧП влиза в сила след положително ста­
новище на министъра на финансите по чл. 9, 
ал. 2 от Закона за държавните помощи.
Раздел ІІІ
Проектно дружество и публично-частно друже­
ство за изпълнение на договор за ПЧП
Чл. 49. (1) Когато участникът, определен за 
частен партньор, не е капиталово търговско 
дружество, както и когато това е посочено 
в обявлението или в офертата на участника, 
определен за частен партньор, договорът за 
ПЧП се сключва с новоучредено капиталово 
търговско дружество (проектно дружество), в 
което:
1. участникът, определен за частен партньор, 
е едноличен собственик на капитала, или
2. участниците в обединението, което не 
е търговец, са съдружници или акционери и 
притежават целия капитал в съотношението от 
договора за обединение.
(2) Проектното дружество е обвързано от 
офертата на участника, определен за частен 
партньор.
(3) Проектното дружество се учредява за 
срок не по-кратък от срока на договора за ПЧП.
Чл. 50. (1) Когато е предвидено с обявление­
то, договорът за ПЧП се сключва с новоучредено 
капиталово търговско дружество (публично-
частно дружество), в което съдружници или 
акционери са участникът, определен за частен 
партньор (частен съдружник), и държавата, об­
щината, публичноправната организация и/или 
публично предприятие (публичен съдружник).
(2) Сключването на договора за ПЧП с 
публично-частно дружество се обосновава със:
1. особености на дейността от обществен 
интерес, които налагат извършването на по­
стоянен контрол върху осигуряването или пре­
доставянето на услугите от обществен интерес;
2. други обстоятелства, които налагат създа­
ването на публично-частното дружество.